stanford-oval/wikipedia huggingface dataset:
Annalen der Physik

| --- | --- |

 תדירות:  שנתון 
 תאריכי הופעה:  1790–הווה (כ־234 שנים) 
 שפה:  גרמנית, אנגלית 
 מדינה:  גרמניה 
 ISSN:  0003-3804, 1521-3889
 אתר רשמי
 
שנתון הפיזיקה, בעיצוב כריכה עדכני
שנתון הפיזיקה (בגרמנית: Annalen der Physik) הוא כתב עת מדעי, מהמוכרים והוותיקים ביותר בעולם. החל בהפצה בשנת 1790 תחת השם Journal der Physik, בעריכת פרידריך אלברכט קארל גרן, פיזיקאי הידוע בעיקר בשל ניסוייו בנוגע לתאוריית הפלוגיסטון. עורך כתב העת כיום הוא אולריך אקרן.
כתב העת מפרסם מאמרים מקוריים בנושאי ניסוי, תאוריה, מתמטיקה פיזיקלית ותחומים דומים. כל המאמרים נבחנים תחת ביקורת עמיתים קפדנית טרם פרסומם, ומשקפים את ההתקדמות שנעשתה בתחומי הפיזיקה השונים.
מאמרים חשובים רבים אשר הכריזו על ממצאים מדעיים חדשניים התפרסמו לראשונה בכתב העת, כולל מאמרי שנת הפלאות שכתב אלברט איינשטיין ב-1905 אשר קבעו רבים מהיסודות הקיימים היום בפיזיקה המודרנית. רבים זוקפים לזכותו של מקס פלאנק, ששימש כמדען ראשי מטעם "קהילת הפיזיקאים הגרמנית", את הפניית תשומת לבו של העורך באותה עת, פאול דרוד, אל מסמכי איינשטיין והצביע על חשיבותם.
בראשית המאה ה-20 הייתה גרמניה מרכז מחקר הפיזיקה בעולם. שנתון הפיזיקה הופץ בגרמנית, בדומה לרוב הכתבים בנושאי פיזיקה באותה תקופה. מאז, אנגלית הפכה לשפה השלטת בפיזיקה וחשיבות השנתון התערערה. כיום הוא כתוב כולו באנגלית.
עורכי כתב העת וגלגולי שמו

עם השנים, כתב העת ידע עורכים רבים ושמות שונים.
1790, Journal der Physik, פרידריך גרן.
1795, Neues Journal der Physik, פרידריך גרן.
1799, Annalen der Physik, ל. ו. גילברט.
1819, Annalen der Physik und der physikalischen Chemie, ל. ו. גילברט.
1824, Annalen der Physik und Chemie, יוהאן כריסטיאן פוגנדורף, ממציא המנוע האלקטרוסטטי.
1877, Annalen der Physik und Chemie, כריסטיאן רודולף וילהלם ויידמן, חוקר חשוב הנודע בעקבות מחקריו בנושא הזבובאים.
1900, Annalen der Physik, פאול קארל לודוויג דרוד, נודע בעבודתו בנושא מוליכות, העורך הצעיר ביותר לעיתון - מגיל 37 ועד למותו בגיל 43.
1906, Annalen der Physik, מקס פלאנק ווילהלם וין, שניהם זוכי פרס נובל לפיזיקה.
1926, Annalen der Physik, מקס פלאנק ואדוארד גרוניישן.
1947, Annalen der Physik, אדוארד גרוניישן ופרידריך מיוגליך.
1958, Annalen der Physik, האנס קופפרמן, ג'רלד ריכטר, האנס יורגן טרדר ווילהלם ואלכר.
1922, Annalen der Physik, ברנרד מולשלייגל.
1998, Annalen der Physik, אולריך אקרן.
תסמונת VACTERL

וקטר (VACTERL) היא מצב רפואי, קבוצת תסמינים מוכרת של מומים מולדים הנוטים להתרחש במקביל. דפוס זה הוא קשר מוכר, בניגוד לתסמונת, מכיוון שאין סיבה פתוגנטית ידועה שיש ביכולתה להסביר את השכיחות המקובצת. עם זאת, מקובל לכנותה בלשון הדיבור גם תסמונת וקטר (VACTERL syndrome).
מאחר שקבוצת תסמינים זו אינה תסמונת אחת, השוני עשוי להיות רב, וכל ילד עם מצב זה יכול להיות ייחודי. כיום מצב זה מטופל לאחר הלידה עם נושאים שניגשים אליהם אחד בכל פעם. חלק מהתינוקות נולדים עם תסמינים שלא ניתן לטפל בהם והם אינם שורדים. כמו כן, ניתן לקשר את תסמיני VACTERL למצבים דומים אחרים, כגון Klippel Feil ‏ (Klippel–Feil syndrome), ותסמונת גולדנהר, כולל הצלבות של מצבים.
לא זוהתה בעיה גנטית או כרומוזום ספציפית עם קשר ל-VACTERL. ניתן לראות בקבוצת תסמיני VACTERL כמה מאפיינים כרומוזומליים הקיימים בתסמונת אדוארדס ונראים לעיתים קרובות יותר אצל תינוקות לאימהות סוכרתיות. לעומת זאת, תסמיני VACTERL נגרמים ככל הנראה ממספר גורמים.
תסמיני VACTERL מתייחסים באופן ספציפי לחריגות במבנים שמקורם במזודרם (Mesoderm) העוברי.
סימנים וסימפטומים

התכונות הבאות נצפו עם שיוך VACTERL:
V – אנומליות בחוליות – Vertebral anomalies
A – איטמות פי הטבעת – Anorectal malformations
C – אנומליות קרדיו-וסקולריות – Cardiovascular anomalies
T – פיסטולה טרכאוסופאגאלית – Tracheoesophageal fistula
E – אטרזיה של  הוושט – Esophageal atresia
R – חריגות בכליות או בעצם החישור – Renal (Kidney)
L – פגמים בגפיים – Limb defects
VACTERL מוגדר בדרך כלל על ידי נוכחותם של לפחות שלושה מהמומים המולדים לעיל.
סימנים וסימפטומים > עמוד השדרה

אנומליות בחוליות, או פגמים בעמוד השדרה, מורכבים בדרך כלל מחוליות קטנות (היפופלסטיות) או חוליות חצי שבהן נוצר רק מחצית אחת של העצם. לכ-80 אחוז מהחולים ב-VACTERL יהיו אנומליות בחוליות. הדבר גורם לקשיים בשלב מוקדם של החיים אלה גורמים לקשיים, ונוכחותם של פגמים אלה בצילום חזה עשויה להתריע בפני הרופא על פגמים אחרים הקשורים ל-VACTERL. מאוחר יותר בחיים הפרעות אלו בעמוד השדרה עלולות להתפתח לעקמת, או עקמומיות של עמוד השדרה.
סימנים וסימפטומים > פגמים אנאליים

איטמות פי הטבעת או פי הטבעת שאין בו נקב, מופיעה בכ-55 עד 90 אחוז מהחולים עם VACTERL. אנומליות אלו מתגלות בדרך כלל בלידה. לעיתים קרובות הדבר מחייב ניתוח בתקופה הראשונה של החיים. לפעמים ידרשו מספר ניתוחים לתינורת, לצורך שחזור מלא של המעי והתעלה האנאלית.
סימנים וסימפטומים > מומים בלב

עד 75 אחוז מהחולים עם VACTERL דווחו על מחלת לב מולדת. מומי הלב הנפוצים ביותר שנראו ב-VACTERL הם פגם במחיצת חדרי הלב (VSD), מומים במחיצת פרוזדורים וטטרלוגיה על שם פאלוט. פגמים פחות נפוצים הם Persistent truncus arteriosus ו היפוך יציאת כלי הדם הגדולים של הלב.
סימנים וסימפטומים > קנה הנשימה והוושט

אטרזיה של הוושט (Oesophageal atresia) עם פיסטולה טרכאוסופאגאלית (tracheoesophageal fistula) מופיעה בכ-70 אחוז מהחולים ב-VACTERL, אם כי זה יכול להופיע לעיתים קרובות כפגם מבודד. 15 עד 33 אחוז מהלוקים בקני המשימה והוושט עשויים לסבול גם ממחלת לב מולדת. לתינוקות אלו יש בדרך כלל מומי לב לא פשוטים, כמו פגם במחיצה הבין-חדרית.
סימנים וסימפטומים > כליות

מומים בכליות נראים בכ-50 אחוז מהחולים עם VACTERL. בנוסף, עד 35 אחוז מהחולים עם VACTERL הם בעלי עורק טבורי יחיד (single umbilical artery; בדרך כלל ישנם שני עורקים ווריד אחד) אשר לרוב קשור לבעיות אורולוגיות נוספות. הפרעות בכליות אצל חולי VACTERL יכולות להיות חמורות, עם דפורמציה של אחת הכליות או שתיהן (incomplete formation of one or both kidneys) או הפרעות אורולוגיות כגון חסימת יציאת שתן מהכליות או ריפלוקס (חזרה) של שתן לתוך הכליות משלפוחית השתן. בעיות אלו עלולות לגרום לאי-ספיקת כליות בשלב מוקדם בחיים, והן עשויות לחייב השתלת כליה. עם זאת, חלק מתופעות אלה ניתנות לתיקון בניתוח לפני שייגרם נזק כלשהו.
סימנים וסימפטומים > גפיים

פגמים בגפיים מתרחשים אצל עד 70 אחוז מהתינוקות עם VACTERL וכוללים מחסור באגודל (hypoplastic thumb), חלקי גפיים נוספים (פולידקטיליה), חלקי גפיים מחוברים (סינדקטיליה) ומומים באמה כגון אפלאסיה רדיאלית (radial aplasia). תינוקות עם מומים בגפיים משני הצדדים נוטים לסבול מפגמים בכליות או אורולוגיים משני הצדדים, בעוד שתינוקות עם מומים בגפיים רק בצד אחד של הגוף נוטים לסבול מבעיות כליות באותו צד.
סימנים וסימפטומים > הרחבה

תכונות משניות לרכיבי VACTERL שכיחות מספיק כדי להיחשב כהרחבה של VACTERL. אלה כוללים: עורק טבורי בודד (single umbilical artery), איברי מין לא מובהקים, פגמים בדופן הבטן (abdominal wall defects), בקע סרעפתי (diaphragmatic hernia), דיסמורפיה במעיים ובדרכי הנשימה, וליקויי רצף כמיעוט מי שפיר. oligohydramnios גם מומים לבביים נכללים בקטגוריה זו.
סימנים וסימפטומים > גדילה

תינוקות רבים עם VACTERL נולדים קטנים ומתקשים בעלייה במשקל. אחרים עם חלק קטן מהרכיבים, לעומת זאת, לעומת זאת, עשויים להתפתח באופן תקין עם אינטליגנציה תקינה.
פתולוגיה

חולים עם תפקוד לא תקין של הלב והכליות עלולים להיות בסיכון גבוה יותר לתסמונת המוליטית-אורמית.
אבחון > אבחנה מבדלת

תסמונת באלר-ג'רולד
תסמונת CHARGE
תסמונת קוררינו
תסמונת דיג'ורג'
אנמיה של פנקוני
תסמונת פיינגולד
תסמונת פרינס
שיוך MURCS
תסמונת Oculo-auriculo-vertebral
תסמונת Opitz G/BBB
תסמונת הולט-אורם
תסמונת פליסטר-הול
תסמונת טאון-ברוקס
VACTERL עם הידרוצפלוס
אפידמיולוגיה

השכיחות של VACTERL מוערכת בכ-1 ל-10,000 עד 1 ל-40,000 תינוקות שנולדו בחיים.
היסטוריה

ראשי התיבות הראשוניים VATER תוארו לראשונה על ידי לינדה קואן, רופאה בחדר מיון, ודייוויד סמית', שנחשב לאבי ענף הטרטולוגיה ב-1972, כדי להגדיר התרחשות משולבת לא אקראית של הפגמים הרשומים. שנים מאוחר יותר, מחקר גילה כי הפרעות לב וכליות היו שכיחות גם הן בקשר, וראשי התיבות שונו ל-VACTERL.  לא זוהתה סיבה אחת המקשרת את כל התנאים הללו יחד. לכן, VACTERL הוא למעשה צירוף תסמינים ולא "תסמונת". עם זאת, באופן שאינו אקדמי יש המכנים אותה כתסמונת.
הערות שוליים

↑  Hersh JH, Angle B, Fox TL, Barth RF, Bendon RW, Gowans G (2002). "Developmental field defects: coming together of associations and sequences during blastogenesis". Am J Med Genet. 110 (4): 320–3. doi:10.1002/ajmg.10429. PMID 12116204.
↑  Gigante, Joseph (2006). First Exposure to Pediatrics. New York: McGraw-Hill, Medical Pub. Division. p. 351. ISBN 978-0071441704.
↑  Shaw-Smith, C (ביולי 2006). "Oesophageal atresia, tracheo-oesophageal fistula, and the VACTERL association: review of genetics and epidemiology". Journal of Medical Genetics. 43 (7): 545–54. doi:10.1136/jmg.2005.038158. PMC 2564549. PMID 16299066. {{cite journal}}:  (עזרה)
1 2 3 4  Rittler, M; Paz, JE; Castilla, EE (28 יוני 1996). "VACTERL association, epidemiologic definition and delineation". American Journal of Medical Genetics. 63 (4): 529–36. doi:10.1002/(sici)1096-8628(19960628)63:4<529::aid-ajmg4>3.0.co;2-j. PMID 8826430. {{cite journal}}:  (עזרה)
1 2 3 4 5 6 7 8 9 10 11 12 13 14 15 16  Solomon, BD (16 אוג' 2011). "VACTERL/VATER Association". Orphanet Journal of Rare Diseases. 6: 56. doi:10.1186/1750-1172-6-56. PMC 3169446. PMID 21846383. {{cite journal}}:  (עזרה)
↑  "VACTERL association". Genetics Home Reference. נבדק ב-29 באוקטובר 2012. {{cite web}}:  (עזרה)
↑  Solomon, Benjamin D (2011). "VACTERL/VATER Association". Orphanet Journal of Rare Diseases (באנגלית). 6 (1): 56. doi:10.1186/1750-1172-6-56. ISSN 1750-1172. PMC 3169446. PMID 21846383.
↑  Khoury, MJ; Cordero, JF; Greenberg, F; James, LM; Erickson, JD (במאי 1983). "A population study of the VACTERL association: evidence for its etiologic heterogeneity". Pediatrics. 71 (5): 815–20. doi:10.1542/peds.71.5.815. PMID 6835768. {{cite journal}}:  (עזרה)
↑  Corsello, G; Giuffrè, L (1 ינו' 1994). "VACTERL with hydrocephalus: a further case with probable autosomal recessive inheritance". American Journal of Medical Genetics. 49 (1): 137–8. doi:10.1002/ajmg.1320490133. PMID 8172244. {{cite journal}}:  (עזרה)
↑  Placa, Simona; Mario, Gluffre (2013). "Esophageal atresia in newborns: a wide spectrum from the isolated forms to a full VACTERL phenotype?". Italian Journal of Pediatrics. 39 (1): 1–8. doi:10.1186/1824-7288-39-45. PMC 3726359. PMID 23842449.
שינה והפרעות שינה בילדות

תינוק בן 8 שבועות, ישן
בשנים הראשונות לחייהם תינוקות מבלים יותר זמן בשינה מאשר בערות, שינה טובה ויציבה חיונית ביותר להמשך התפתחותם במישור הפיזיולוגי, ההתנהגותי–רגשי והקוגניטיבי. השינה מסייעת לתהליכים מרכזיים הקשורים להתפתחות המוח, המתרחשים בעיקר בשלוש השנים הראשונות לחייםומשפיעה על היכולת של ילדים לווסת ולשלוט ברגשות, לעבד חוויות רגשיות ואירועי לחץ משמעותיים ולהסתגל לתפקוד הרגשי היום יומי.
מחזור שינה נורמטיבי

בשנה הראשונה לחיים, חלים שינויים התפתחותיים משמעותיים ביותר בדפוסי השינה של תינוקות, שינויים אלה באים לידי ביטוי בעיקר בהתקצרות משך השינה על פני היממה ובהתגבשות השינה לשנת לילה רציפה, כל ילד הוא אינדיבידואל עם צורכי ודפוסי שינה משלו אבל הרגלי השינה שניתן לצפות להם בגילים השונים הם:
גיל חודש: 16–17 שעות שינה ביממה, התינוק זקוק להרבה שעות שינה. לא מומלץ להעירו להאכלה, הוא יתעורר בעצמו כשהוא יהיה רעב (אלא אם יש הוראה אחרת מהרופא).
גיל חודשיים: 16–17 שעות שינה ביממה, התינוק עדיין זקוק להרבה שעות שינה, אך לקראת השבוע השביעי, התינוק יגדיל את זמן הערות שלו בין התנומות במהלך היום ויישן יותר שעות במהלך הלילה.
גיל 3–9 חודשים: 3–4 שעות ביום, 10-12 שעות בלילה סה"כ שעות שינה ביממה 14–15 שעות, התינוק יישן בין 2–3 תנומות ביום.
גיל 9–12 חודשים: 2–4 שעות ביום, 10-12 שעות בלילה סה"כ שעות שינה ביממה 14 שעות, התינוק יתחיל לוותר על שנת אחה"צ ויגלה סימני עייפות בשעה מוקדמת יותר.
גיל 12–18 חודשים: 2–3 שעות ביום, 10-12 שעות בלילה סה"כ שעות שינה ביממה 13–14 שעות, לקראת גיל 15–16 חודשים, הפעוט יוותר על שנת הבוקר ויגלה סימני עייפות לקראת השעה 11:00-11:30.
גיל 18–36 חודשים: 2–3 שעות ביום, 10-12 שעות בלילה, סה"כ שעות שינה ביממה 13 שעות, הפעוט יגלה סימני עייפות לקראת השעה 12:30-13:00.
גיל 36 חודשים ואילך: 11–12 שעות בלילה סה"כ שעות שינה ביממה 11–12 שעות, הילד יפסיק את שנת הצהרים ויגלה סימני עייפות לקראת השעה 18:00
הפרעות שינה

בגיל חצי שנה התינוקות מסוגלים לישון לילה רצוף בן חמש שעות. רוב התינוקות מתעוררים כפעמיים בלילה, ומחדשים במהירות את שנתם, ילד המתעורר למעלה מפעמיים בלילה ומתקשה לחזור ולהרדם בעצמו או ישן פחות מתשעים אחוזים במהלך הלילה סובל קרוב לוודאי מקשיי שינה, 20%–30% מכלל התינוקות והפעוטות בין גיל חצי שנה לגיל שלוש אינם מפתחים את היכולת לישון ברציפות, והשינה שלהם ממשיכה להתאפיין ביקיצות מרובות ו/או ממושכות, שינה לא מספקת או משובשת עלולה לפגוע בהתפתחות הילד ובריאותו ויכול להיות להן השלכות על התפקוד של הילד הרגשי, התנהגותי והנוירו קוגניטיבי ולגרום למצוקה משמעותית בתוך המערכת המשפחתית.
השפעת חסך שינה

חסך שינה מצטבר מוביל לפגיעה בתפקוד האדם במשך היום ועלול להשפיע על התפתחותו הגופנית, הנפשית והשיכלית .
השפעת חסך שינה > השפעת חסך שינה על הילד

בעיות השינה בגיל הרך משפיעות על תהליכי התפתחות הבשלת המוח ועקב כך על התפקוד של הילדים בגילאים המאוחרים יותר, יכולת הילד להתמודד עם אינפורמציה רגשית נפגעת התגובות הרגשיות שלו מתעצמות והיכולת שלו לעכב תגובות רגשיות יורדת משמעותית, חוסר מנוחה, "היפראקטיביות", סרבנות, עקשנות, רגזנות ולבעיות קשב וריכוזההתנהגויות וקשיים אלה עלולים לגרום לבעיות הסתגלות במסגרות החינוכיות, כשלעיתים רבות לא מקשרים ביניהן לבין בעיית שינה. הפרעת שינה עלולה לגרום למצב של עייפות כרונית שתתבטא באדישות, חוסר עניין בסביבה, עייפות ואיטיות, תופעות העלולות להיות מאובחנות בטעות כדיכאון.
השפעת חסך שינה > השפעת חסך שינה על ההורה והמערכת המשפחתית

הילד מעיר את ההורים, בדיוק לפני השינה העמוקה שלהם, כתוצאה מכך יכול להגרם להורים חסך שינה קשה. אצל הורים שסובלים מבעיות של חסך שינה ניתן לראות סימפטומים של: עצבנות מוגברת, חוסר סבלנות כלפי הילד וכלפי הילדים האחרים, עיפות רבה ומתח. קשה להם להתרכז וללמוד. הפרעות השינה של הילד עלולות להיות מלוות במתחים קשים במערכת המשפחתית, ולגרום לפגיעה בתפקודם המקצועי והחברתי של ההורים, במשפחות רבות ההתמודדות עם בעיית השינה של הילד גורמת לעימותים בין ההורים ולמתחים המתפשטים לתחומים רבים אחרים.
הגורמים להפרעות שינה

שנתם של תינוקות מושפעת מגורמים פיזיולוגיים ופסיכו–חברתיים רבים. ניתן להסתכל על מנגנון ויסות השינה–עֵרות כתופעה המתקיימת בתוך מודל מערכתי טרנסקציונלי הנחת היסוד במודל זה היא, כי מתקיימים קשרים דינמיים ומורכבים בין דפוסי השינה של תינוקות לבין גורמים שונים, שיכולים להשפיע עליה ולהיות מושפעים ממנה.
הגורמים להפרעות שינה > גורמים פיזיולוגיים ורפואיים

המצב הבריאותי יכול להשפיע על שנתו של הילד, ולהוביל במקרים מסוימים להתפתחות הפרעות שינה. ילדים הסובלים מבעיות בריאות שקשורות לכאב פיזי (דלקות אוזניים, כאבי בטן, גזים, בעיות עיכול, רפלוקס, כאבי ראש וכדומה), בעיות נשימתיות (שקדים מוגדלים, חסימות בדרכי הנשימה, אסתמה) או אלרגיות (אלרגיה של העור, רגישות יתר לחלב פרה) פגיעים יותר לבעיות שינה במהלך התפתחותם. בעצם כל מצב רפואי שגורם לחוסר נוחות בגוף עלול לפגוע בשינה אם בצורה זמנית (התקררות ואף סתום) ואם בצורה כרונית יותר.
הגורמים להפרעות שינה > גורמים מולדים – טמפרמנט

גורם מבני–ביולוגי נוסף שנמצא קשור לשנתו של הילד הוא המזג שלו. תינוקות בעלי מזג סוער המאופיין בין השאר בבכי רב, סף רגישות חושית נמוך, אי שקט, וסף חרדה נמוך הם בעלי סיכוי גבוה יותר לסבול מקשיי שינה, יקיצות מרובות בלילה, ואיכות שינה ירודה יותר מאשר תינוקות בעלי מזג נוח .
הגורמים להפרעות שינה > גורמים פסיכו–חברתיים

התנהגות ההורים והסביבה קשורים לדפוסי שינה ובעיות שינה של תינוקות, ניתן למנות השפעות תרבותיות וחברתיות כמו נורמות חברתיות באשר לסוגיית השינה המשותפת (גורמי לחץ) חשיפה לטראומה או ללחצים יומיומיים כמו שינויי מסגרת.
הגורמים להפרעות שינה > גורמים קשורים להורים > חרדת פרידה אמהית

יש קשר הדוק בין חרדת פרידה אימהית לבין יקיצות ליליות של התינוק, כאשר רמת חרדת פרידה גבוהה של האם נמצאה כקשורה למספר התעוררויות רב יותר של התינוק במשך הלילה
פסיכופתולוגיה הורית
דפוסי ההתנהגות ויחסי הגומלין סביב השינה יכולים להיות מושפעים גם ממצבם הרגשי של ההורים. תוצאות מחקרים שונים הצביעו על קיומם של קשרים מובהקים בין דיכאון של האם לבין בעיות שינה של תינוקות. לדוגמה, אימהות הלוקות בדיכאון מתקשות לספק את הצרכים הרגשיים של התינוק, או שהן מתקשות יותר להתמודד באופן יעיל ועקבי עם דפוסי השינה ויקיצותיו של התינוק בלילה.
הגורמים להפרעות שינה > גורמים קשורים להורים > הכרה הורית

תפיסות, ציפיות, אמונות, והדרך שבה ההורים מכירים, מבינים ומפרשים את נושא השינה של תינוקות משפיעה בצורה משמעותית על התנהגותם עם התינוק שלהם בלילה ועל דפוסי השינה של התינוק בהמשך. ככל שהורים מפתחים רגישות רבה מדי לאפשרות שתינוקות חווים מצוקה בלילה במהלך יקיצותיהם, גובר הסיכוי שהם יאמצו גישה של מעורבות מוגברת, שעלולה להקשות על התינוק לפתח את היכולת להרגעה ולהירדמות עצמאיים.
הגורמים להפרעות שינה > גורמים קשורים להורים > מעורבות מוגזמת של ההורים

מעורבות מוגזמת של ההורים בתהליך ההשכבה וההירגעות מקשה על התינוק לפתח כישורי הרגעה משל עצמו. בנוסף ייתכן, שמעורבות ההורים מתגמלת את הילד במידה כזו שהוא אינו רוצה להיפרד ולהירדם, לדוגמה: התנהגות מוגזמת של "הרגעה גופנית פעילה -פיזית אקטיבית כמו: לקחת את התינוק על הידיים לצד שימוש מופחת בהתנהגויות של "עידוד אוטונומיה כמו:לשים לתינוק מוזיקה או צעצוע מרגיע נמצאו כקשורות לקיומן של הפרעות שינה.
הגורמים להפרעות שינה > גורמים קשורים להורים > דפוסי ההתקשרות

קיים קשר בין הפרעות שינה אצל תינוקות לבין דפוס ההתקשרות של התינוק ושל ההורה כאשר מנגנונים המעורבים בוויסות שינה עוברים שינויים התפתחותיים בעקבות איכות ואופן ההתקשרות בין ההורה לילד.
אחת המשימות החשובות ביותר בהורות היא היכולת להרגיע את התינוק מלחץ שנגרם. לרמת הרוגע של ההורה. גורם לחץ משמעותי הוא תהליך הפרידה לקראת ובזמן השינה, והיכולת של התינוק להירגע קשורה, סוג ההתקשרות של האם מנבא את היכולת שלה להבין את תינוקה. אמהות עם התקשרות בטוחה מסוגלות לזהות טוב יותר הבעות של פחד אצל תינוקות בזמן שינה ולגרום לתינוק להרגיש בטוח ומוגן. ממצאים מראים כי תינוקות עם דפוס התקשרות בטוח, ישנים יותר זמן בלילה ומספר ההתעוררויות שלהם בלילה יורד לאורך הזמן,בעוד שתינוקות עם התקשרות לא בטוחה ,הולכים לישון מאוחר יותר, ישנים זמן קצר יותר בלילה, ונצפות אצלם יותר התעוררויות עם תקופות קצרות יותר של שינה ללא הפרעה
חשיבות הטיפול

41%–84% מהילדים שסבלו כתינוקות מהפרעת שינה ממשיכים לסבול מהפרעת שינה גם בגיל שלוש לכן הפרעות שינה שאינן מטופלות עלולות לביא לחסך שינה מצטבר שיפגע בתפקודו של הילד במשך היום ועלול להשפיע על התפתחותו הגופנית, הנפשית והשכלית.
חשיבות התערבות ההורים

מרבית ההתערבויות לטיפול בבעיות שינה של תינוקות מתבססות על ההורים כ"סוכני השינוי". הן מעודדות אותם להפחית את רמת מעורבותם בתהליך ההשכבה ובזמן היקיצות הליליות, על מנת לאפשר לתינוק לרכוש את היכולת לרגיעה עצמית.
יעילות ההתערבויות ההתנהגותיות לטיפול בבעיות שינה של תינוקות נמצאה כגבוהה ודווחו שינויים ברמות גבוהות מאוד עד 80% שיפור אצל המשפחות שילדיהם סובלים מהפרעות שינה, ההתערבות מסוג זה מתבססות על שינוי דפוסי ההתנהגות של ההורים ביחס לשינה של התינוק, מעודדות את ההורים לשנות את שיטות ההרגעה שלהם, ולסגת באופן הדרגתי ממעורבותם הפעילה בתהליך ההשכבה ובזמן ההתעוררויות, על מנת לאפשר לתינוק ללמוד להירדם בכוחות עצמו. ההגיון המשותף העומד מאחורי השיטות ההתנהגותיות השונות הוא, שכדי שהתינוק ילמד להרדים את עצמו, הוא זקוק מחד–גיסא לפרק זמן עם עצמו, שבו תהיה לו הזדמנות להרגיע את עצמו, ומאידך–גיסא, ההורים יכולים להמשיך ולסייע לילד לשפר את דפוסי השינה שלו דרך שינוי דפוסי התנהגותם ושיטות ההרגעה שאותם הם מיישמים.
השפעת מעורבות האבות על שנת הילד

אבות בדרך כלל מעורבים פחות בחיי הלילה של התינוקות בחודשים הראשונים בין היתר משום שהאם מניקה ונמצאת בחופשה לצורך הטיפול בילד, אבל גם מסיבות אחרות של הבדלים בתפקוד ההורים. עם זאת נמצא שכאשר האבות מעורבים יותר בטיפול בתינוק באופן כללי (בהאכלה, בהחלפה, רחיצה וכדומה) התינוקות ישנים רצוף יותר בלילה, מתעוררים פחות וזקוקים לפחות זמן שינה, ייתכן שמעורבות האב מאפשרת לתינוק להיות רגוע יותר לגבי פרידות מהאם בלילה, וייתכן שמעורבות האב היא ביטוי של מערכת יחסים טובה בין ההורים ותמיכה של האב בגידול הילד. בכל מקרה, נראה שמעורבות זאת תורמת חיובית לשנתו של התינוק
דרכי טיפול בבעיות שינה > שיטת חמש הדקות

המבוססת על הרעיון של ביקור מתוזמן בחדרו של התינוק. לפי שיטה זו, ההורה שם את הילד במיטתו בתנוחת שכיבה כשהוא עדיין ער, אך מוכן לשינה, כדי שהתינוק ילמד לקשר בין מיטתו לבין ההירדמות והשינה. לאחר מכן ההורה מונחה לצאת מהחדר, ואם התינוק בוכה, על ההורה לבקרו כל 5 דקות לרגע קצר. המטרה בכניסת ההורה לחדר היא להעניק לילד את תחושת הביטחון שההורה נמצא בבית ולא נטש. אולם על ההורה להימנע מביקור ממושך ומתגמל, שעלול להוביל להתארכות היקיצות. ההורה אמור לנהוג כך גם לגבי ההתעוררויות הליליות. בשיטה זו התערבות ההורה היא מלכתחילה מִזערית .
דרכי טיפול בבעיות שינה > חפץ מעבר

תינוקות וילדים צעירים נעזרים בחפצי מעבר ובתופעות מעבר בשלב ההרדמות. חפץ מעבר יכול להיות דובי, מוצץ, שמיכה או כל חפץ אחר שהילד קשור אליו ומשתמש בו בתהליך של הרגעה עצמית. כך יכול הילד להרגיע את עצמו ללא עזרת אחרים, נדנוד של התינוק הוא אמצעי כזה להרגעה.
דרכי טיפול בבעיות שינה > הטקס לפני השינה

מומלץ ליצור טקס קבוע של התנהגויות לקראת ההשכבה לישון. דפוס כזה יכול לכלול אמבטיה, האכלה, הקראת סיפור והשמעת מוזיקה. טקס מרגיע לקראת השינה הופך את ההליכה לשינה לתהליך נעים ומאותת לילד ומכין אותו לקראת השינה. תינוקות וילדים צעירים של הורים שמשתמשים בקביעות בטקס לקראת השינה ישנים יותר טוב במהלך הלילה
דרכי טיפול בבעיות שינה > ייעוץ שינה

מתבצע בעיקר על ידי יועצים שינה הרקע המקצועי שלהם כרוך בידע בתחומים רבים, הכוללים ידע רפואי והתפתחותי הקשור לבעיות שינה, הבנת עקרונות של טיפול התנהגותי והדרכת הורים, יכולת לאבחן בעיות התפתחותיות נלוות של תינוקות, יכולת לאבחן את ההורים והקשיים שלהם.
מהלך הטיפול - שלב האבחון : תהליך האבחון מתחיל בראיון קליני הממוקד בתחום השינה. במידת הצורך מתבצעת גם בדיקת שינה ביתית באמצעות "שעון שינה" אקטיגרף, מכשיר בגודל שעון יד אותו עונד התינוק או הילד בבית במשך מספר לילות על פרק היד או הקרסול. מכשיר זה רושם את דפוסי השינה של התינוק או הילד ומאפשר לקבל תמונה מקיפה על השינה בלא לפגוע בשגרת החיים של המשפחה. אם הבירור או הבדיקה הביתית מצביעים על חשד למקור גופני-רפואי לבעיית השינה ניתנת המלצה לפנייה להמשך הבירור הרפואי המתאים. אם לבעיה מקור התפתחותי או התנהגותי שניתן לשינוי באמצעות התערבות מתאימה, מוצעות להורים דרכי סיוע לילד בפתרון בעיית השינה. הטיפול מושתת על שילוב בין עקרונות הטיפול הקוגניטיבי-ההתנהגותי, לבין, במידת הצורך, בירור והבנת הקשיים הרגשיים והמשפחתיים הקשורים לאופי הבעיה והטיפול הנדרש..
יעילות הטיפול - נמצא שלאחר מספר מצומצם של כ-2–3 מפגשים כ-70% מההורים דיווחו על פתרון מוחלט של הבעיה, ועוד 20% דיווחו על שיפור ניכר. בנוסף לפתרון בעיית השינה מוביל הטיפול, במקרים רבים, גם להקלה בבעיות הנלוות אליה. מכאן שהצלחת הטיפול עשויה להביא לשיפור בתחום הלימודי והתנהגותי ולהפיג מתחים שנבעו מהעיפות והעצבנות של הילד וההורים.
שנת התינוק בתרבויות שונות

יש הבדלים תרבותיים דרמטיים בדפוסי השינה וסביבת השינה של תינוקות בארצות שונות. בארצות אסייתיות מסוימות (יפן, דרום קוריאה, סין, הונג קונג, מלאזיה, פיליפינים ותאילנד), 80% מהתינוקות ישנים עם ההורים באותו חדר בכל טווח הגילאים עד 3,ישנים פחות זמן. ומתעוררים יותר בשנתם וסובלים יותר מבעיות שינה לעומת הארצות "המערביות" כגון :ארצות הברית, אוסטרליה, ניו זילנד, אנגליה, וקנדה אשר רק 50% מהילדים בהן ישנים עם ההורים באותו חדר וגם זה רק בחודשים הראשונים כאשר אחוז זה יורד בדרמטיות בהמשך השנה הראשונה
משתנים נחשבים כקשורים להפרעות שינה > צמיחת שיניים

בניגוד למה שהאמינו הורים ואנשי מקצוע, הקשר בין צמיחת שיניים לבין סימפטומים פיזיים משמעותיים הוא חלש ונטייתם להורים להאשים את צמיחת השיניים בבעיות ההתנהגותיות והגופניות אינה מוצדקת.
משתנים נחשבים כקשורים להפרעות שינה > שינה מהודקת

שינה "מהודקת" בגיל חודש אצל תינוקות בריאים היא שיטה שמקובלת שנים רבות בתרבויות שונות בעולם. ההידוק מתייחס לכך שהתינוק מולבש על ידי בגדים הדוקים או סדין, או שמיכה דקה שמהודקת מסביב לגוף כך שהוא לא יכול להזיז את ידיו ורגליו בחופשיות. איכות שנתם של התינוקות במצב המהודק טובה יותר, וההידוק תורם בצורה חיובית לאיכות השינה וגם מגביר את תגובת היקיצה לגירוי סביבתי. תגובת יקיצה לגירוי סביבתי קושרה לגורמים שמקטינים את הסיכון למות בעריסה, הורים המעוניינים להשכיב את התינוק מהודק צריכים להיזהר מהידוק יתר שעלול להקשות על הנשימה.
משתנים נחשבים כקשורים להפרעות שינה > חשיפה לאור

לאור יש השפעות משמעותיות על השעון הביולוגי של בעלי החיים בכלל והאדם בפרט, יש קשר בין איכות השינה בלילה לבין רמת החשיפה לאור של התינוק בשעות היום, נמצא שהתינוקות שישנו טוב יותר בלילה היו אלה שנחשפו יותר לאור בשעות אחר הצהריים המוקדמות (בין 12 ל-4 אחר הצהריים) .
לקריאה נוספת

אבי שדה, לישון כמו תינוק, 1999, הוצאת ידיעות אחרונות
A Clinical Guide to Pediatric Sleep: Diagnosis and Management of Sleep Problems Jodi A. Mindell, Judith A. Owens, 2009.
Friday (שיר של ריטון ונייטקרואלרס)

Friday (המוכר גם בתור "Friday (Dopamine Re-Edit)") הוא שיר שהוקלט על ידי הדי ג'יי האמריקאי, ריטון, והלהקה הבריטית, נייטקרואלרס (אנ'), בשיתוף פעולה עם מוסטפא & הייפמן. השיר יצא לאור ב-15 בינואר 2021 דרך חברת מיניסטרי אוף סאונד. השיר לוקח השראה מהשיר "Push the Feeling On" (אנ') שיצא בשנת 1992.